Document ID: 31992R3909

ΚΑΝΟΝΙΣΜΟΣ (ΕΟΚ) αριθ. 3909/92 ΤΟΥ ΣΥΜΒΟΥΛΙΟΥ της 30ής Δεκεμβρίου 1992 για την τροποποίηση του κανονισμού (ΕΟΚ) αριθ. 430/87 για το εισαγωγικό καθεστώς που εφαρμόζεται σε ορισμένα προϊόντα που υπάγονται στους κωδικούς ΣΟ 0714 10 και 0714 90, καταγωγής ορισμένων τρίτων χωρών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 430/87 (1) καθορίζει το καθεστώς που ισχύει για τη μανιόκα και τα παρόμοια προϊόντα, καταγωγής ορισμένων τρίτων χωρών, τα οποία, κατά την εισαγωγή στην Κοινότητα, επωφελούνται εισφοράς με ανώτατο όριο 6 % ad valorem, καθεστώς το οποίο λήγει στις 31 Δεκεμβρίου 1992 όσον αφορά, αφενός μεν, την Ινδονησία και τα άλλα νυν συμβαλλόμενα μέρη της Γενικής Συμφωνίας Δασμών και Εμπορίου (ΓΣΔΕ), αφετέρου δε, την Κίνα και τις άλλες τρίτες χώρες μη μέλη της ΓΣΔΕ G ότι η συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης όσον αφορά την παραγωγή, την εμπορία και τις συναλλαγές μανιόκας, η ανανέωση της οποίας εγκρίθηκε με την απόφαση 90/637/ΕΟΚ (2) εξακολουθεί να ισχύει για διαδοχικές περιόδους τεσσάρων ετών G ότι η τρέχουσα περίοδος λήγει στο τέλος του 1994 G ότι οι συμφωνίες με την Ινδονησία και τη Βραζιλία, καθώς και με τις άλλες προμηθεύτριες χώρες μέλη της ΓΣΔΕ (3), οι οποίες είναι το αποτέλεσμα των διαπραγματεύσεων που έγιναν δυνάμει του άρθρου XXVIII της ΓΣΔΕ, για την προσωρινή αναστολή της δασμολογικής παραχωρήσεως που είχε γίνει από την Κοινότητα για την εισαγωγή των προϊόντων που υπάγονται στην παλαιά διάκριση 07.06 Α του κοινού δασμολογίου, εξακολουθούν να ισχύουν κατά τη διάρκεια της περιόδου από 1ης Ιανουαρίου 1993 έως 31 Δεκεμβρίου 1995 G ότι οι συμφωνίες αυτές επιτρέπουν στην Κοινότητα να αναστείλει την παραχώρηση αυτή G ότι οι σχετικές διαβουλεύσεις μεταξύ της Κοινότητας και της Δημοκρατίας της Ινδονησίας κατέληξαν σε αμοιβαία ικανοποιητική λύση που συνίσταται στην αντικατάσταση της ετήσιας ποσόστωσης των 825 000 τόνων μανιόκας και παρομοίων προϊόντων που προορίζεται για την Ινδονησία, από συνολική ποσόστωση 2 475 000 τόνων, που μπορεί να εισαχθεί στην Κοινότητα κατά τη διάρκεια της περιόδου από 1ης Ιανουαρίου 1993 έως 31 Δεκεμβρίου 1995, στα πλαίσια ενός καθεστώτος που χαρακτηρίζεται από κάποια ελαστικότητα G ότι η Κοινότητα δεσμεύτηκε έναντι των συμβαλλομένων μερών της ΓΣΔΕ να αποδεχτεί, κατά τη διάρκεια της αναστολής της υπάρχουσας παγιοποιήσεως, ορισμένες ποσότητες των εν λόγω προϊόντων με ανώτατη εισφορά σε 6 % ad valorem G ότι, δυνάμει της ρήτρας του πλέον ευνοημένου κράτους, μπορεί να γίνει ανάλογη μεταχείριση των τρίτων χωρών που δεν είναι μέλη της ΓΣΔΕ που επωφελούνται της ρήτρας αυτής G ότι, κατ' εφαρμογή της δέσμευσης αυτής, πρέπει, όσον αφορά τις εισαγωγές των προϊόντων που κατάγονται από χώρες μη μέλη της ΓΣΔΕ, να καθοριστούν οι ποσότητες που μπορούν να επωφεληθούν εισφοράς με ανώτατο όριο 6 % ad valorem για τις εισαγωγές από την Κίνα, αφενός, και, αφετέρου, τις εισαγωγές από τις άλλες χώρες μη μέλη της ΓΣΔΕ G ότι έγιναν διαβουλεύσεις στα πλαίσια του άρθρου 6 της συμφωνίας εμπορικής και οικονομικής συνεργασίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας (4) όσον αφορά τις εισαγωγές, στην Κοινότητα, μανιόκας που υπάγεται στους κωδικούς ΣΟ 0714 10 91, 0714 10 99, 0714 90 11 και 0714 90 19 G ότι οι διαβουλεύσεις αυτές κατέληξαν σε αμοιβαία ικανοποιητική λύση που περιλαμβάνει, αφενός, τον περιορισμό από την Κίνα των εξαγωγών της, κατά τη διάρκεια της περιόδου από 1ης Ιανουαρίου 1993 έως 31 Δεκεμβρίου 1995, σε συνολική ποσότητα 1 050 000 τόνων μανιόκας και παρομοίων προϊόντων και, αφετέρου, την έγκριση, εκ μέρους της Κοινότητας, της εισαγωγής των ποσοτήτων αυτών με ανώτατο όριο 6 % ad valorem, στα πλαίσια ενός καθεστώτος που χαρακτηρίζεται από κάποια ελαστικότητα G ότι, για τις άλλες τρίτες χώρες μη μέλη της ΓΣΔΕ, πρέπει να καθοριστούν οι ποσότητες που μπορούν να εξάγονται ετησίως, κατά τη διάρκεια των ετών 1993, 1994 και 1995, στο επίπεδο που ίσχυε κατά τη διάρκεια των ετών 1990-1992,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 430/87, η παράγραφος 2 αντικαθίσταται από το ακόλουθο κείμενο:
«2. Για τα προϊόντα που υπάγονται στους κωδικούς ΣΟ 0714 10 91, 0714 10 99, 0714 90 11 και 0714 90 19, καταγωγής των τρίτων χωρών που αναφέρονται κατωτέρω, η είσπραξη της εισφοράς του εφαρμόζεται κατά την εισαγωγή, με ανώτατο όριο 6 % ad valorem, περιορίζεται στις ακόλουθες ποσότητες:
α) ινδονησία: ανώτατη ποσότητα 2 475 000 τόνων για την περίοδο από 1ης Ιανουαρίου 1993 έως 31 Δεκεμβρίου 1995, που μπορεί να εισαχθεί ως εξής:
- για κάθε έτος της περιόδου, η ποσότητα που μπορεί να εισαχθεί δεν μπορεί να υπερβεί τους 866 250 τόνους,
- επιπλέον, η ποσότητα που μπορεί να εισαχθεί το 1995 δεν μπορεί σε καμία περίπτωση να οδηγήσει σε υπέρβαση της ανώτατης ποσότητας των 2 475 000 τόνων που γίνεται δεκτή για την περίοδο από 1ης Ιανουαρίου 1993 έως 31 Δεκεμβρίου 1995 G β) άλλα νυν συμβαλλόμενα μέρη της ΓΣΔΕ, με εξαίρεση την Ταϊλάνδη και την Ινδονησία: 145 590 τόνοι ετησίως για τα έτη 1993, 1994 και 1995 G γ) Κίνα: ανώτατη ποσότητα 1 050 000 τόνων για την περίοδο από 1ης Ιανουαρίου 1993 έως 31 Δεκεμβρίου 1995, που μπορεί να εισαχθεί ως εξής:
- για κάθε έτος της περιόδου, η ποσότητα που μπορεί να εισαχθεί δεν μπορεί να υπερβεί τους 367 500 τόνους,
- επιπλέον, η ποσότητα που μπορεί να εισαχθεί κατά το 1995 δεν μπορεί, σε καμία περίπτωση, να οδηγήσει σε υπέρβαση της ανώτατης ποσότητας των 1 050 000 τόνων που γίνεται δεκτή κατά την περίοδο από 1ης Ιανουαρίου έως 31 Δεκεμβρίου 1995 G δ) χώρες μη μέλη της ΓΣΔΕ, πλην της Κίνας, για τα έτη 1993, 1994 και 1995:
- 30 000 τόνοι ετησίως, όσον αφορά τα προϊόντα που υπάγονται στους κωδικούς ΣΟ 0714 10 99 και 0714 90 19,
- 2 000 τόνοι ετησίως, όσον αφορά τα προϊόντα που υπάγονται στους κωδικούς ΣΟ 0714 10 91 και 0714 90 11.
Η εξάντληση των ποσοστώσεων που αναφέρονται στα στοιχεία β) και δ) δεν μπορεί να παρεμποδίσει τη θέση σε ελεύθερη κυκλοφορία, μέσω της είσπραξης της εισφοράς με ανώτατο όριο, των εν λόγω προϊόντων, καταγωγής των λιγότερο ανεπτυγμένων χωρών (ΛΑΧ) που απαριθμούνται στο παράρτημα, εντός του ορίου συνολικής ποσότητας 5 000 τόνων ετησίως.»
Άρθρο 2
Ο παρών κανονισμός αρχίζει να ισχύει την 1η Ιανουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Δεκεμβρίου 1992.

Labels: 3
17